**Limbažu novada DOME**

Reģ. Nr. 90009114631; Rīgas iela 16, Limbaži, Limbažu novads LV-4001;

E-pasts pasts@limbazunovads.lv; tālrunis 64023003

**SAISTOŠIE NOTEIKUMI**

2025. gada 17. aprīlī Nr. 8

**APSTIPRINĀTI**

ar Limbažu novada domes

17.04.2025. sēdes lēmumu Nr.314

(protokols Nr.5, 105.)

*PRECIZĒTI ar*

*Limbažu novada domes*

*22.05.2025. sēdes lēmumu Nr.318*

*(protokols Nr.7, 3.)*

**Par bērnu uzņemšanas un atskaitīšanas kārtību**

**Limbažu novada pašvaldības izglītības iestādēs, kas īsteno pirmsskolas izglītības programmas**

*Izdoti saskaņā ar*

*Vispārējās izglītības likuma 26. panta pirmo daļu*

**I. Vispārīgie noteikumi**

* 1. Saistošie noteikumi (turpmāk – noteikumi) nosaka pirmsskolas vecuma bērnu (turpmāk – bērni) uzņemšanas un atskaitīšanas kārtību Limbažu novada pašvaldības (turpmāk – pašvaldība) pirmsskolas izglītības iestādēs un vispārējo izglītības iestāžu pirmsskolas grupās, kas īsteno pirmsskolas izglītības programmas (turpmāk – izglītības iestādes).
  2. Bērnam tiek nodrošināta pirmsskolas izglītības programmas apguve tikai vienā izglītības iestādē.
  3. Noteikumi neattiecas uz uzņemšanu pirmsskolas izglītības programmās speciālās izglītības iestādēs un speciālās pirmsskolas izglītības grupās.
  4. Pirmsskolas izglītības programmu bērni apgūst no 1 gada un sešu mēnešu vecuma līdz pamatizglītības programmas ieguves uzsākšanai tajā kalendārajā gadā, kurā bērnam aprit 7 gadi. Iestādes vadītājam ir tiesības uzņemt bērnus, kas jaunāki par 1 gadu un sešiem mēnešiem, ja izglītības iestādē ir brīvas vietas un iestādes nolikumā tas ir paredzēts.
  5. Obligātā izglītības vecuma sasniegušo bērnu sagatavošana pamatizglītības apguvei tiek sākta tā kalendārā gada 1. septembrī, kurā bērnam aprit pieci gadi. Šie bērni programmas apguvei jāpiesaka līdz 1. aprīlim tajā kalendārajā gadā, kurā bērnam aprit pieci gadi. Atkarībā no veselības stāvokļa un psiholoģiskās sagatavotības izglītojamais var sākt pamatizglītības ieguvi vienu gadu agrāk saskaņā ar vecāku vēlmēm vai vienu gadu vēlāk, pamatojoties uz ģimenes ārsta atzinumu.
  6. Vecāki vai bērna likumiskais pārstāvis (turpmāk – vecāki) var reģistrēt bērnu izvēlētajā izglītības iestādē, kas īsteno pirmsskolas izglītības programmu.
  7. Pirmsskolas izglītības programmas apguve izglītības iestādēs nodrošināma atbilstoši Ministru kabineta noteikumiem par valsts pirmsskolas izglītības vadlīnijām un pirmsskolas izglītības programmu paraugiem.
  8. Komplektējot pirmsskolas bērnu grupas izglītības iestādēs, jāievēro Vispārējas izglītības likums, šie noteikumi un citi spēkā esošie normatīvie akti.

**II. Bērnu reģistrācija uzņemšanai izglītības iestādēs**

* 1. Bērnus pieteikt reģistrācijai uzņemšanai izglītības iestādē (turpmāk – reģistrācija) var no bērna dzimšanas reģistrēšanas brīža. Bērnu reģistrācija notiek visu kalendāro gadu. Pieteikumu reģistrāciju veido izglītības iestāde.
  2. Bērnu reģistrācija uzņemšanai izglītības iestādē notiek, iesniedzot iesniegumu ([pielikums](https://likumi.lv/ta/id/345306#piel1)):
  3. elektroniski, parakstot to ar drošu elektronisku parakstu un laika zīmogu, nosūtot uz oficiālo e-pasta adresi izglītības iestādei vai pašvaldībai [pasts@limbazunovads.lv](mailto:pasts@limbazunovads.lv);
  4. klātienē, iesniedzot pieteikumu izvēlētajā izglītības iestādē vai Limbažu novada pašvaldības Centrālās pārvaldes Klientu apkalpošanas centrā, Rīgas ielā 16, Limbažos (turpmāk – Klientu apkalpošanas centrs) vai jebkurā citā Limbažu novada pašvaldības pakalpojumu sniegšanas centrā vai apvienības pārvaldē, kā arī iesniedzot iesniegumu ar pasta starpniecību;
  5. izmantojot Latvija.lv elektroniskos rīkus.
  6. Bērna reģistrācijas iesniegumu var iesniegt viens no vecākiem vai persona, kura īsteno bērna aizgādību (uzrādot bāriņtiesas lēmumu par bērna ārpusģimenes aprūpi (ja tā nav pašvaldības rīcībā) un/vai pilnvaru).
  7. Vecākiem ir pienākums sniegt patiesas ziņas par bērna deklarēto dzīvesvietu, kā arī ziņot par izmaiņām.
  8. Vecāki aizpilda iesniegumu, norādot vienu izglītības iestādi (pielikums), iesniegums tiek reģistrēts elektroniskā veidā izglītības iestādē.
  9. Izglītības iestādē iesniegumus reģistrē hronoloģiskā secībā pēc iesnieguma saņemšanas datuma, kārtas numura, atbilstoši iestādes lietu nomenklatūrai.
  10. Vecākiem ir tiesības, rakstveidā par to informējot izglītības iestādi, mainīt iesniegumā norādīto vēlamo izglītības iestādes apmeklēšanas sākuma laiku, saglabājot iesnieguma reģistrācijas datumu vai atsaukt pieteikumu.
  11. Ievērojot iesniegumu reģistrācijas secību un brīvo vietu skaitu izglītības iestādē, tiek izveidots pretendējošo bērnu saraksts; prioritāri bērni tiek uzņemti šādā secībā:
  12. bāreņi vai bez vecāku gādības palikuši bērni;
  13. bērni no Limbažu novada administratīvajā teritorijā deklarētajām audžuģimenēm;
  14. bērni, kuriem kārtējā gadā jāuzsāk apgūt obligātā izglītības vecuma sasniegušo bērnu sagatavošanas programmu;
  15. bērni, kuru vecākam Latvijas Republikas normatīvajos aktos noteiktas sociālās garantijas vai tiesības bērnu iekārtot pirmsskolas izglītības iestādē ārpus kārtas;
  16. bērni, kuriem kāds no vecākiem strādā attiecīgajā izglītības iestādē;
  17. bērni, kuriem brālis vai māsa jau apmeklē attiecīgo izglītības iestādi;
  18. bērni no daudzbērnu ģimenēm (trīs un vairāk bērni), ja bērna un viena bērna vecāka dzīvesvieta ir deklarēta pašvaldības administratīvajā teritorijā;
  19. bērni, kuriem vismaz viens no vecākiem ir deklarēts pašvaldības administratīvajā teritorijā 3 (trīs) mēnešus pirms iesnieguma iesniegšanas;
  20. pašvaldībā deklarēti bērni, kuriem neviens no vecākiem nav deklarēts pašvaldības administratīvajā teritorijā;
  21. citās pašvaldībās deklarētie bērni.

**III. Bērnu uzņemšana izglītības iestādēs**

* 1. Izglītības iestādēs uzņem reģistrā iekļautos bērnus reģistrācijas secībā, ievērojot 16. punktā paredzēto kārtību.
  2. Visu izglītības iestāžu vadītāji līdz katra gada 1. jūnijam elektroniski iesniedz Limbažu novada Izglītības pārvaldei (turpmāk - Pārvaldei) uzņemamo bērnu skaitu katrā izglītības iestādes grupā uz nākamā mācību gada 1. septembri.
  3. Izglītības iestāžu vadītāji rakstveidā informē vecākus par iespēju uzņemt bērnu izglītības iestādē un nepieciešamo dokumentu iesniegšanu, nosūtot paziņojumu uz vecāka oficiālo elektronisko adresi vai, ja nav aktivizēts oficiālās elektroniskās adreses konts, uz iesniegumā norādīto adresi vai e-pasta adresi.
  4. Mēneša laikā no paziņojuma saņemšanas Vecākam jāiesniedz konkrētajā izglītības iestādē visi 22. punktā minētie dokumenti.
  5. Ja vecāki pēc paziņojuma saņemšanas neierodas Izglītības iestādē vai elektroniski nesazinās ar Izglītības iestādi, paziņojums zaudē spēku. Šādā gadījumā vieta Izglītības iestādē tiek piedāvāta nākamajam bērnam reģistrācijas rindā, bet neuzņemtais bērns vietu rindā saglabā.
  6. Lai bērnu uzņemtu Izglītības iestādē, vecākiem iestādes vadītājam jāiesniedz šādi dokumenti:
  7. medicīniskā karte (veidlapa 026/u);
  8. valsts vai pašvaldības pedagoģiski medicīniskās komisijas atzinums (ja bērns apgūs speciālās pirmsskolas izglītības programmu), ja tā nav pašvaldības rīcībā;
  9. citi dokumenti atbilstoši izglītības iestādes iekšējās kārtības noteikumiem.
  10. Bērna uzņemšanu izglītības iestādes vadītājs noformē ar rīkojumu, norādot pirmsskolas izglītības programmu, kuru bērns apgūs.
  11. Izglītības iestādes vadītājs vai viņa pilnvarotā persona slēdz līgumu ar bērna vecākiem un iepazīstina ar izglītības iestādes iekšējiem normatīvajiem dokumentiem.

**IV. Bērnu atskaitīšana no izglītības iestādes**

* 1. Bērnu atskaita no pirmsskolas izglītības iestādes Ministru kabineta noteikumos noteiktajā kārtībā, saskaņā ar izglītības iestādes vadītāja rīkojumu.
  2. Par bērna atskaitīšanu no izglītības iestādes vadītājs informē vecāku, nosūtot brīdinājumu uz vecāka oficiālo elektronisko adresi vai, ja nav aktivizēts oficiālās elektroniskās adreses konts, uz vecāka norādīto e-pasta adresi vai adresi, norādot atskaitīšanas iemeslu un paskaidrojuma sniegšanas termiņu. Pēc vecāka paskaidrojuma saņemšanas 10 darba dienu laikā izglītības iestādes vadītājs pieņem lēmumu par bērna atskaitīšanu un veic izmaiņas Valsts izglītības informācijas sistēmā, skolvadības sistēmā E-klase/Eliis.

**V. Lēmumu vai faktiskās rīcības apstrīdēšana un pārsūdzēšana**

* 1. Izglītības iestādes vadītāja pieņemtos lēmumus un faktisko rīcību var apstrīdēt Pārvaldē.
  2. Pārvaldes lēmumu var pārsūdzēt Administratīvajā tiesā Administratīvā procesa likumā noteiktajā kārtībā.

**VI. Noslēguma jautājums**

* 1. Atzīt par spēku zaudējušiem Limbažu novada domes 2024. gada 25. jūlija saistošos noteikumus Nr. 20 “Par bērnu uzņemšanas un atskaitīšanas kārtību Limbažu novada pašvaldības izglītības iestādēs, kas īsteno pirmsskolas izglītības programmas”.

Limbažu novada pašvaldības

Domes priekšsēdētājs D. Straubergs

ŠIS DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

**PIELIKUMS**

Limbažu novada pašvaldības domes

2025. gada 17. aprīļa saistošajiem noteikumiem Nr.8

“Par bērnu uzņemšanas un atskaitīšanas kārtību

Limbažu novada pašvaldības izglītības iestādēs, kas īsteno pirmsskolas izglītības programmas”

|  |  |  |
| --- | --- | --- |
|  | | |
| *(iesniedzēja vārds, uzvārds)* | | |
|  | | |
| *(personas kods)* | | |
|  | | |
| *(deklarētā dzīvesvietas adrese)* | | |
|  | / |  |
| *(tālrunis)* |  | *(elektroniskā pasta adrese)* |

**IESNIEGUMS**

*par bērna reģistrāciju uzņemšanai pirmsskolas izglītības iestādē*

Pamatojoties uz Limbažu novada pašvaldības saistošajiem noteikumiem Nr.\_\_\_\_ “Par bērnu uzņemšanas un atskaitīšanas kārtību Limbažu novada pašvaldības izglītības iestādēs, kas īsteno pirmsskolas izglītības programmas” lūdzu reģistrēt manu bērnu pirmsskolas izglītības programmā.

**Bērna dati:**

|  |  |  |
| --- | --- | --- |
| Vārds, Uzvārds |  | |
| Personas kods |  | |
| Dzimšanas datums, mēnesis, gads |  | |
| Deklarētā dzīvesvietas adrese |  | |
| Vai bērns jau apmeklē kādu pirmsskolas izglītības iestādi (apvelciet izvēlēto atbildi) | NĒ | JĀ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (izglītības iestādes nosaukums) |

**Atzīmējiet izvēlēto pirmsskolas izglītības iestādi:**

|  |  |  |
| --- | --- | --- |
| **Atzīmējiet ar x** | **Pirmsskolas izglītības iestāde** | **Adrese** |
|  | Limbažu pilsētas 1.pirmsskolas izglītības iestāde "Buratīno" | *Parka iela 5, Limbaži* |
|  | Limbažu pilsētas 2.pirmsskolas izglītības iestāde "Kāpēcītis" | *Zāles iela 6, Limbaži* |
|  | Limbažu pilsētas 3.pirmsskolas izglītības iestāde "Spārīte" | *Dārza iela 6, Limbaži* |
|  | Ozolaines pirmsskolas izglītības iestāde | *Ābeļu iela 4, Ozolaine, Limbažu pag.* |
|  | Ozolaines pirmsskolas izglītības iestādes programmas īstenošanas vieta Viļķenē | *Briežu gatve 6a, Viļķene, Viļķenes pagasts,*  *Limbažu novads* |
|  | Skultes pirmsskolas izglītības iestāde "Aģupīte" | *“Mandegas”, Skulte, Skultes pag.* |
|  | Pāles pamatskola | *Skolotāju iela 4, Pāle, Pāles pag.* |
|  | Lādezera pamatskola | *Skolas iela 1, Lādezers, Limbažu pag.* |
|  | Umurgas pamatskola | *Ulda Sproģa iela 7, Umurga, Umurgas pag.* |
|  | Umurgas pamatskolas pirmsskolas izglītības grupaPociemā | *Pociema iela 7, Pociems, Katvaru pag.* |
|  | Vidrižu pamatskola | *Skolas iela 5, Vidriži, Vidrižu pag.* |
|  | Alojas pirmsskolas izglītības iestāde "Auseklītis" struktūrvienība Vilzēnos | *"Vilzēnu pamatskola", Vilzēni, Braslavas pag., Limbažu novads* |
|  | Alojas pirmsskolas izglītības iestāde "Auseklītis" struktūrvienība Puikulē | *''Sabiedriskais centrs'', Puikule, Brīvzemnieku pag., Limbažu novads* |
|  | Staiceles pamatskola | *Sporta iela 4, Staicele, Limbažu novads* |
|  | Salacgrīvas vidusskolas pirmsskolas izglītības programmu īstenošanas vieta Ainažos | *Parka iela 12, Ainaži, Limbažu novads* |
|  | Liepupes pamatskola | *"Veiksmes", Liepupe, Liepupes pag., Limbažu novads* |
|  | Pirmsskolas izglītības iestāde "Vilnītis" | *Pērnavas iela 29, Salacgrīva, Limbažu novads* |
|  | Pirmsskolas izglītības iestāde "Vilnītis" filiāle Korģenē | *Zītaru iela 2, Korģene, Salacgrīvas pagasts, Limbažu novads* |
|  | Pirmsskolas izglītības iestāde "Vilnītis" filiāle Svētciemā | *Dārza iela 26, Salacgrīvas pagasts, Limbažu novads* |

**Papildu atzīmes**:

|  |  |
| --- | --- |
|  | bārenis vai bez vecāku gādības palicis bērns |
|  | bērns no Limbažu novada administratīvajā teritorijā deklarētajām audžuģimenēm |
|  | bērni, kuru vecākam Latvijas Republikas normatīvajos aktos noteiktas sociālās garantijas vai tiesības bērnu iekārtot pirmsskolas izglītības iestādē ārpus kārtas (pielikumā izziņa no darbvietas vai cits dokuments) |
|  | bērni, kuriem kārtējā gadā jāuzsāk apgūt obligātā izglītības vecuma sasniegušo bērnu sagatavošanas programmu |
|  | bērni, kuriem kāds no vecākiem strādā attiecīgajā izglītības iestādē |
|  | kāds no bērniem jau apmeklē izvēlēto PII: bērna vārds, uzvārds \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
|  | bērni no daudzbērnu ģimenēm (trīs un vairāk bērni), ja bērna un viena bērna vecāka dzīvesvieta ir deklarēta pašvaldības administratīvajā teritorijā |
|  | bērnam nepieciešams apmeklēt speciālās pirmsskolas izglītības programmu saskaņā ar pedagoģiski medicīniskās komisijas lēmumu |

|  |
| --- |
| **Vēlos, lai bērns izglītības iestādi sāk apmeklēt no 20\_\_\_\_ gada \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** |
| **Sniedzu šādu papildu informāciju:** |

**Vecāku ievērībai:**

1. Iesnieguma iesniegšana negarantē bērnam tūlītēju vietas piešķiršanu pirmsskolas izglītības iestādē.
2. Vecākiem ir **pienākums** informēt izglītības iestādi **par izmaiņām iesniegumā** norādītajā vecāku/bērna kontaktinformācijā **10 darba dienu laikā** no izmaiņu iestāšanās brīža**.** Pretējā gadījumā pastāv risks, ka vecāki nesaņems izziņu (paziņojumu) par vietas piešķiršanu pirmsskolas izglītības iestādē, kurā norādīts termiņš, kādā vecākiem jāierodas pirmsskolas izglītības iestādē. Ja vecāki noteiktajā termiņā neierodas pirmsskolas izglītības iestādē, **izziņa (paziņojums) zaudē spēku** un **bērna vieta reģistrā tiek anulēta.**

**Kontaktinformācija:** *Rīgas iela 16, Limbažos, tālr.* ***64023003;*** *e-pasts:* [*pasts@limbazunovads.lv*](mailto:pasts@limbazunovads.lv)

***Turpmāk lūdzu ar mani sazināties:***

* –* *rakstveida formā iesniegumā norādītajā adresē*

* – elektroniski (ar drošu elektronisko parakstu) iesniegumā norādītajā elektroniskā pasta adresē*

Personas datu apstrādes pārzinis ir LIMBAŽU NOVADA PAŠVALDĪBA (turpmāk – pārzinis), vienotais reģistrācijas Nr. 90009114631, juridiskā adrese: Rīgas iela 16, Limbaži, Limbažu novads, LV–4001, tālrunis: [+371 64023003](tel:+371%2064023003), [+371 28398978](tel:+371%2028398978), E-pasts: [pasts@limbazunovads.lv](mailto:pasts@limbazunovads.lv), mājas lapas adrese: [https://www.limbazunovads.lv](https://www.limbazunovads.lv/)

LIMBAŽU NOVADA PAŠVALDĪBAS datu aizsardzības speciālists.

Papildus informāciju par personas datu apstrādi var iegūt Limbažu novada pašvaldības tīmekļa vietnes www.limbazunovads.lv sadaļā Pašvaldība / Personu datu aizsardzība Limbažu novadā / Limbažu novada pašvaldības privātuma politika, iepazīstoties ar Limbažu novada pašvaldības domes iekšējiem noteikumiem vai klātienē Limbažu novada pašvaldības un tās iestāžu klientu apkalpošanas vietās.

|  |  |  |  |  |  |
| --- | --- | --- | --- | --- | --- |
| 202\_ .gada |  | . |  |  |  |
|  |  |  |  |  | *(iesniedzēja paraksts)\** |

\* Pašrocīgs paraksts nav nepieciešams, ja dokuments parakstīts ar drošu

elektronisku parakstu, kas satur laika zīmogu, vai iesniegts,

izmantojot e-pakalpojumu “Iesniegums iestādei” portālā www.latvija.lv