**2.PIELIKUMS**

Limbažu novada domes

22.05.2025. sēdes lēmumam Nr.386

(protokols Nr.7, 71.)

**PAZIŅOJUMS**

**Par nekustamā īpašuma “Garumi 9”, Umurgas pagastā, Limbažu novadā atsavināšanu**

Limbažu novada pašvaldībā saņemts (vārds uzvārds) atsavināšanas ierosinājums par nekustamā īpašuma – “Garumi 9”, Umurgas pagastā, Limbažu novadā atsavināšanu (Zemesgrāmatas nodalījumā Nr.100000942302 minētā īpašuma adrese ir norādīta “Garumi 9”, Umurgas pag., Limbažu novads).

Limbažu novada pašvaldība Jums piedāvā izmantot pirmpirkuma tiesības par šādu nekustamo īpašumu:

**1. Vispārīgās ziņas par atsavināmo nekustamo īpašumu:**

1.1. Nekustamā īpašuma adrese: “Garumi 9”, Umurgas pag., Limbažu novads.

1.2. Nekustamā īpašuma kadastra Nr.6680 001 1613.

1.3. Nekustamais īpašums, kas sastāv no zemes vienības ar kadastra apzīmējumu 6680 001 1613, 0,0608 ha platībā, un dārza mājas ar kadastra apzīmējumu 66800011613001, turpmāk tekstā kopā - zemes gabals.

1.4. Apgrūtinājumi saskaņā ar VZD Kadastra reģistra informāciju- biosfēras rezervāta neitrālās zonas teritorija- 0,0608 ha. Apgrūtinājumi tirgus vērtību neietekmē. Lietu tiesības kas apgrūtina nekustamo īpašumu: nav reģistrētas. Publiskas personas zemi var iegūt īpašumā personas, kuras saskaņā ar likumu var būt zemes īpašuma tiesību subjekti. Publiskai personai piederošu zemesgabalu, kas iznomāts saskaņā ar likuma “Publiskas personas mantas atsavināšanas likums”, nevar atsavināt citām personām nomas līguma darbības laikā, kā tikai zemes nomniekam.

1.5. Novērtējamā objekta atrašanās vietas raksturojums: atrodas uz Z no Limbažiem, braucot pa asfalta seguma valsts autoceļi Limbaži – Aloja, ceļa labajā pusē nogriežoties uz Dārzciemu. Zemes gabals novietots ~ 100 m no valsts autoceļa Limbaži - Aloja (braucot pa pašvaldībai piederošu ceļu), izvietots ceļa malā un robežojas ar līdzīgiem zemes gabaliem un ielu. Satiksmi ar pilsētu nodrošina autobuss, kura pietura atrodas ~ 700 m attālumā. Limbažu pilsēta, kurā atrodas visu infrastruktūras objekti, atrodas ~ 2,0 km attālumā.

**2. Zemes gabala, maksāšanas līdzekļi un samaksas kārtība:**

2.1. Zemes gabala pirkuma maksa ir **4100,00 EUR** (četri tūkstoši viens simts eiro*,* 00 centi).

2.2. Zemes gabala pirkuma maksas samaksas kārtība - četru mēnešu laikā pēc apliecinājuma par pirmpirkuma tiesību izmantošanu iesniegšanas domē, samaksāt visu pirkuma maksu, iesniedzot domei pirkuma samaksas apliecinošo dokumentu oriģinālus, vai, slēdzot līgumu par nomaksu ar termiņu ne ilgāku par pieciem gadiem, maksājot likumiskos procentus. (6% gadā no nesamaksātās pirkuma summas), pirms līguma parakstīšanas iemaksājot 10% no kopējās summas. Limbažu novada pašvaldības konts – AS „SEB banka”, bankas kods UNLALV2X, konta Nr. LV37UNLA0050014284308.

**3. Nododamās tiesības un pienākumi:**

3.1. Samaksāt visus ar pirkuma līguma noslēgšanu un reģistrāciju zemesgrāmatā saistītos nodokļus un nodevas.

3.2. Ievērot uz zemes īpašumu gulstošos pienākumus, saistības un apgrūtinājumus.

**4. Pircēja darbības pēc šī paziņojuma saņemšanas:**

4.1. Četru mēnešu laikā no šī paziņojuma saņemšanas iesniegt domei apliecinājumu par vēlmi iegādāties dzīvokļa īpašumu ar iepriekšminētajiem nosacījumiem.

4.2. Apliecinājums par vēlmi izmantot savas pirmpirkuma tiesības iesniedzams brīvā formā iesnieguma veidā Limbažu novada pašvaldības Klientu apkalpošanas centrā, Rīgas ielā 16, Limbažos, darba dienās no plkst. 8.00-12.00 un 13.00-17.00 vai e-pastā pasts@limbazunovads.lv.

**5. Domes darbības pēc apliecinājuma saņemšanas:**

5.1. Pēc apliecinājuma saņemšanas dome sagatavos pirkuma līguma projektu.

5.2. Pēc pirkuma līguma projekta sagatavošanas un pirkuma maksas apliecinošā dokumenta saņemšanas, dome nosūtīs uzaicinājumu noslēgt pirkuma līgumu uz Jūsu norādīto adresi.

**6. Pirkuma līguma noslēgšanas kārtība:**

6.1. Pēc pirkuma līguma projekta un uzaicinājuma saņemšanas Jums divu nedēļu laikā jāsniedz pašvaldībai atbilde par pirkuma līguma noslēgšanu.