**Limbažu novada DOME**

Reģ. Nr. 90009114631; Rīgas iela 16, Limbaži, Limbažu novads LV-4001;

E-pasts pasts@limbazunovads.lv; tālrunis 64023003

**saistošie noteikumi**

2023. gada 26. oktobrī Nr.25

**APSTIPRINĀTI**

ar Limbažu novada domes

26.10.2023. sēdes lēmumu Nr.836

(protokols Nr.13, 5.)

*GROZĪJUMI izdarīti ar*

*Limbažu novada pašvaldības domes 22.05.2025. saistošajiem noteikumiem Nr.9*

**Par Limbažu novada pašvaldības atbalstu bārenim un bez vecāku gādības palikušam bērnam pēc pilngadības sasniegšanas, audžuģimenēm un aizbildņiem**

*Izdoti saskaņā ar*

*likuma "Par palīdzību dzīvokļa jautājumu risināšanā"*

*252 panta pirmo un piekto daļu,*

*Ministru kabineta 2005. gada 15. novembra*

*noteikumu Nr. 857 "Noteikumi par sociālajām*

*garantijām bārenim un bez vecāku gādības*

*palikušam bērnam, kurš ir ārpusģimenes aprūpē,*

*kā arī pēc ārpusģimenes aprūpes beigšanās"*

*22., 24.9, 24.11, 24.13un 24.14 punktu,*

*Ministru kabineta 2018. gada 26. jūnija*

*noteikumu Nr. 354 "Audžuģimenes noteikumi" 78. punktu*

*(grozījumi izdarīti ar Limbažu novada pašvaldības domes 22.05.2025. saistošajiem noteikumiem Nr.9)*

1. **Vispārīgie jautājumi**
2. Saistošie noteikumi (turpmāk – Noteikumi) nosaka Limbažu novada pašvaldības (turpmāk – Pašvaldības) pabalstu veidus, to apmēru, pieprasīšanas, piešķiršanas un izmaksas kārtību bārenim un bez vecāku gādības palikušam bērnam pēc pilngadības sasniegšanas (turpmāk — pilngadību sasniedzis bērns), audžuģimenēm un aizbildņiem.
3. Noteikumos paredzētos pabalstus ir tiesības saņemt:
   1. pilngadību sasniegušam bērnam pēc ārpusģimenes aprūpes izbeigšanās audžuģimenē vai pie aizbildņa līdz 24 gadu vecumam, par kuru Limbažu novada bāriņtiesa ir pieņēmusi lēmumu par ārpusģimenes aprūpi;
   2. Audžuģimenēm (turpmāk – Audžuģimenes), pamatojoties uz noslēgto līgumu starp Limbažu novada Sociālo dienestu (turpmāk – Sociālais dienests) un audžuģimeni;
   3. Aizbildņiem (turpmāk – aizbildņiem), pamatojoties uz Limbažu novada Bāriņtiesas pieņemtu lēmumu par aizbildņa iecelšanu.
4. Lai saņemtu Noteikumos paredzētos pabalstus, persona nosūta iesniegumu uz pašvaldības oficiālo elektronisko adresi vai iesniedz Sociālajā dienestā iesniegumu personīgi vai nosūta pa pastu, vai atbilstoši normatīvajiem aktiem par elektronisko dokumentu noformēšanu sagatavotu iesniegumu nosūta uz e-pasta adresi: socialais.dienests@limbazunovads.lv. Iesniegumam atbilstoši Noteikumiem un pieprasījuma mērķim pievienojami citi dokumenti, ja tādi nepieciešami lēmuma pieņemšanai, atbilstoši attiecīgā pabalsta veidam.
5. Sociālais dienests pabalsta piešķiršanas izvērtēšanai Pašvaldības un valsts datu reģistros pārbauda informāciju par pieprasītāju un viņa ģimeni. Ja nepieciešams, Sociālais dienests pieprasa ziņas no valsts un pašvaldību iestādēm.
6. Pabalsta saņēmējam ir pienākums nekavējoties informēt Sociālo dienestu par apstākļiem, kas varētu būt par pamatu pabalsta izmaksas pārtraukšanai vai pabalsta apmēra grozīšanai.
7. Sociālais dienests izskata iesniegumu un pieņem lēmumu par pabalsta piešķiršanu vai atteikumu 10 darba dienu laikā pēc Noteikumu 3. punktā minētā iesnieguma saņemšanas.
8. Pabalstus izmaksā bezskaidrā naudā, pārskaitot tos uz iesniegumā norādītā pabalsta pieprasītāja norēķina kontu kredītiestādē.
9. **Pabalstu veidi**
10. Pilngadību sasniegušam bērnam Pašvaldība nodrošina:
    1. pabalstu patstāvīgas dzīves uzsākšanai;
    2. pabalstu sadzīves priekšmetu un mīkstā inventāra iegādei;
    3. pabalstu ikmēneša izdevumiem;
    4. mājokļa pabalstu.
11. Audžuģimenēm Pašvaldība nodrošina:
    1. pabalstu bērna uzturam;
    2. pabalstu apģērba un mīkstā inventāra iegādei;
    3. pabalstu daļējai veselības aprūpes pakalpojumu apmaksai;
12. Audžuģimenēm un aizbildņiem Pašvaldība nodrošina:
    1. Pabalstu mācību līdzekļu iegādei uzsākot jauno mācību gadu
    2. Pabalstu ēdināšanai pirmsskolas izglītības iestādēs un skolās.
13. **Pabalsts patstāvīgas dzīves uzsākšanai**

1. Vienreizēju pabalstu patstāvīgas dzīves uzsākšanai ir tiesības saņemt pilngadību sasniegušam bērnam pēc ārpusģimenes aprūpes izbeigšanās audžuģimenē vai pie aizbildņa.
2. Vienreizējs pabalsts patstāvīgas dzīves uzsākšanai tiek izmaksāts apmērā, kas nav mazāks par 40 procentiem (noapaļots līdz pilniem euro) no Centrālās statistikas pārvaldes publicētās aktuālās minimālo ienākumu mediānas uz vienu ekvivalento patērētāju mēnesī, bet personām ar invaliditāti kopš bērnības nav mazāks par 60 procentiem (noapaļots līdz pilniem euro) no Centrālās statistikas pārvaldes publicētās aktuālās minimālo ienākumu mediānas uz vienu ekvivalento patērētāju mēnesī.
3. **Pabalsts sadzīves priekšmetu un mīkstā inventāra iegādei**
4. Vienreizēju pabalstu sadzīves priekšmetu un mīkstā inventāra iegādei patstāvīgas dzīves uzsākšanai ir tiesības saņemt pilngadību sasniegušam bērnam pēc ārpusģimenes aprūpes izbeigšanās audžuģimenē vai pie aizbildņa.
5. Vienreizējs pabalsts sadzīves priekšmetu un mīkstā inventāra iegādei patstāvīgas dzīves uzsākšanai nedrīkst būt mazāks par Centrālās statistikas pārvaldes publicētās aktuālās minimālo ienākumu mediānas uz vienu ekvivalento patērētāju mēnesī, kurai piemērots koeficients 1,7 (noapaļots līdz pilniem euro), un tas paredzēts, lai aprīkotu mājokli ar nepieciešamajiem sadzīves priekšmetiem un mīksto inventāru.
6. Pēc pilngadību sasniegušā bērna lūguma, vienreizēju pabalstu sadzīves priekšmetu un mīkstā inventāra iegādei var izsniegt sadzīves priekšmetu un mīkstā inventāra veidā.
7. **Pabalsts ikmēneša izdevumu segšanai**
8. Pabalstu ikmēneša izdevumu segšanai piešķir pilngadību sasniegušam bērnam pēc ārpusģimenes aprūpes izbeigšanās audžuģimenē vai pie aizbildņa, kurš turpina mācības vispārējās vai profesionālās izglītības iestādē, koledžā vai augstskolā un sekmīgi apgūst izglītības programmu.
9. Pabalstu ikmēneša izdevumiem izmaksā, kas nav mazāks par 22 procentiem (noapaļots līdz pilniem euro) no Centrālās statistikas pārvaldes publicētās aktuālās minimālo ienākumu mediānas uz vienu ekvivalento patērētāju mēnesī, bet personām ar invaliditāti kopš bērnības nav mazāks par 30 procentiem (noapaļots līdz pilniem euro) no Centrālās statistikas pārvaldes publicētās aktuālās minimālo ienākumu mediānas uz vienu ekvivalento patērētāju mēnesī.

*(grozījumi izdarīti ar Limbažu novada pašvaldības domes 22.05.2025. saistošajiem noteikumiem Nr.9)*

1. Pabalsta ikmēneša izdevumu segšanai saņemšanai pilngadību sasniegušais bērns Sociālajā dienestā iesniedz iesniegumu, kurā norāda izglītības iestādi. Lai noskaidrotu informāciju par mācību procesu, pašvaldības Sociālais dienests ne retāk kā divas reizes gadā pieprasa informāciju par to, ka pilngadību sasniegušais bērns turpina sekmīgi apgūt izglītības programmu vai studiju programmu.
2. Pabalstu izmaksā līdz kārtējā mēneša pēdējai darba dienai.
3. **Mājokļa pabalsts**
4. Mājokļa pabalstu pilngadību sasniegušam bērnam pēc ārpusģimenes aprūpes izbeigšanās pašvaldība maksā no dienas, kad bērns sasniedzis pilngadību, līdz 24 gadu vecuma sasniegšanai.
5. Mājokļa pabalstu piešķir šādu ar vienas dzīvojamās telpas lietošanu saistītu izdevumu segšanai:
   1. izdevumiem par dzīvojamās telpas lietošanu (īres maksa, nepieciešamie izdevumi par obligāti veicamajām pārvaldīšanas darbībām);
   2. izdevumiem par pakalpojumiem, kas saistīti ar dzīvojamās telpas lietošanu (siltumenerģija apkures un karstā ūdens nodrošināšanai, elektroenerģija, patērētais ūdens, dabasgāze, kanalizācijas vai asenizācijas nodrošināšana, sadzīves atkritumu apsaimniekošana), ja tie nav ietverti īres maksā vai nepieciešamajos izdevumos par obligāti veicamajām pārvaldīšanas darbībām;
   3. izdevumiem par telekomunikāciju un interneta pakalpojumiem, izdevumiem par ūdens skaitītāja uzstādīšanu un verifikāciju.
6. Mājokļa pabalstu aprēķina, piešķir un izmaksā Ministru kabineta 2020. gada 17.decembra noteikumos Nr. 809 “Noteikumi par mājsaimniecības materiālās situācijas izvērtēšanu un sociālās palīdzības saņemšanu” noteiktajā kārtībā un apmērā. Piešķirot mājokļa pabalstu pašvaldība nevērtē pilngadību sasnieguša bērna ienākumus un materiālo stāvokli.
7. Sociālajā dienestā, lai pieņemtu lēmumu par mājokļa pabalsta piešķiršanu vai atteikumu, pilngadību sasniegušam bērnam jāiesniedz īres līguma kopija par dzīvojamās telpas lietošanu vai pārvaldīšanu.
8. Ja līgums starp pakalpojumu sniedzēju un pilngadību sasniegušo bērnu par kāda no noteikumu 21.2. apakšpunktā norādītā pakalpojuma saņemšanu nav noslēgts, Sociālais dienests samaksu par pakalpojumu veic, ja pakalpojuma apmaksa noteikta ar pilngadību sasniegušo bērnu noslēgtajā līgumā par dzīvojamās telpas lietošanu vai pārvaldīšanu.
9. Mājokļa pabalstu piešķir ar to mēnesi, kad ir saņemts pilngadību sasnieguša bērna iesniegums.
10. Mājokļa pabalstu izmaksā par periodu, kurā saskaņā ar lēmumu mājokļa pabalsts ir piešķirts, ja pilngadību sasniegušais bērns Sociālajā dienestā ir iesniedzis maksājumu apliecinošu dokumentu vai rēķinu par veicamajiem maksājumiem. Minētie dokumenti Sociālajā dienestā iesniedzami regulāri katru mēnesi, bet ne vēlāk kā divu mēnešu laikā no maksājumu veikšanas vai rēķinu izsniegšanas dienas, ja objektīvu iemeslu dēļ tas nav bijis iespējams.
11. Sociālais dienests desmit darbdienu laikā no iesnieguma saņemšanas dienas pieņem lēmumu par mājokļa pabalsta piešķiršanu vai atteikumu piešķirt mājokļa pabalstu.
12. Mājokļa pabalstu Sociālais dienests pārskaita apsaimniekotājam vai komunālo pakalpojumu sniedzējam. Izdevumus par kurināmā iegādi var segt, veicot pārskaitījumu piegādātājam vai pārskaitīt uz iesniedzēja norādīto kredītiestādes maksājumu vai pasta norēķinu sistēmas kontu.
13. Mājokļa pabalsts netiek maksāts:

29.1. par personām, kuras mitinās vienā mājsaimniecībā ar pilngadību sasniegušo bērnu, izņemot gadījumus, ja vienā mājsaimniecībā mitinās vairāki pilngadību sasniegušie bērni;

29.2. ja pabalsta pieprasītājs dzīvojamā telpā, par kuru pieprasīts pabalsts, nedzīvo.

1. Sociālais dienests pieņem lēmumu atcelt piešķirto mājokļa pabalstu, ja tiek konstatēts, ka mājokļa pabalsta saņēmējs neatbilst noteikumos noteiktajām prasībām mājokļa pabalsta saņemšanai.
2. Mājokļa pabalsta saņēmējam ir pienākums nekavējoties informēt Sociālo dienestu, ja tiek mainīta pabalsta saņēmēja dzīvesvieta.
3. Mājokļa pabalstu izmaksā reizi mēnesī līdz mēneša 25. datumam, bet pabalstu cietā kurināmā iegādei – reizi kalendārā gadā.
4. **Pabalsts bērna uzturam**
5. Pabalsts bērna uzturam audžuģimenē tiek noteikts divkārša Ministru kabineta noteikumu Nr. 616 “Noteikumi par uzturlīdzekļu apmēru, ko izmaksā no Uzturlīdzekļu garantiju fonda” noteiktā apmērā bērnam.

*(grozījumi izdarīti ar Limbažu novada pašvaldības domes 22.05.2025. saistošajiem noteikumiem Nr.9)*

1. Par nepilnu mēnesi pabalsta bērna uzturam apmēru nosaka proporcionāli dienu skaitam.
2. Pabalsta bērna uzturam izmaksu pārtrauc, ja:
   1. bērns sasniedzis pilngadību;
   2. bērna uzturēšanās audžuģimenē izbeigta pirms līgumā par bērna ievietošanu audžuģimenē noteiktā darbības termiņa saskaņā ar bāriņtiesas un audžuģimenes vienošanos;
   3. bāriņtiesa pieņēmusi lēmumu par bērna uzturēšanās izbeigšanu audžuģimenē;
   4. bērns ir nodots adoptētāju aprūpē un uzraudzībā līdz adopcijas apstiprināšanai tiesā. Sociālais dienests pabalsta izmaksu atjauno pēc rakstiskas informācijas saņemšanas no Limbažu novada bāriņtiesas par bērna aprūpes un uzraudzības izbeigšanu adoptētāju mājsaimniecībā un bērna atgriešanu audžuģimenē.
3. **Pabalsts apģērba un mīkstā inventāra iegādei**
4. Pabalsta apmērs apģērba un mīkstā inventāra iegādei ir 30,00 *euro* mēnesī par katru audžuģimenē ievietoto bērnu. Pabalstu par kārtējo mēnesi izmaksā līdz šī mēneša 25. datumam.
5. Pabalstu bērna apģērba un mīkstā inventāra iegādei aprēķina un piešķir, sākot ar dienu, kad bērns ievietots audžuģimenē.
6. Pabalsta apmēru bērna uzturam par nepilnu mēnesi nosaka proporcionāli dienu skaitam.
7. Pabalstu bērna apģērba un mīkstā inventāra iegādei izmaksu pārtrauc, ja iestājas kāds no noteikumu 35. punkta apakšpunktos minētajiem nosacījumiem.
8. **Pabalsts daļējai veselības aprūpes pakalpojumu apmaksai**
9. Pabalsta apmērs audžuģimenē ievietota bērna daļējai veselības aprūpes pakalpojumu apmaksai ir līdz 50,00 *euro* gadā vienam bērnam.
10. Pabalstu piešķir pamatojoties uz Sociālajā dienestā iesniegtajām dokumentu kopijām (uzrādot oriģinālu), kuri apliecina izdevumus par bērnam sniegtajiem veselības aprūpes pakalpojumiem (slimnīcas rēķini, stingrās uzskaites EKA čeki vai kvītis).
11. **Pabalsts mācību līdzekļu iegādei uzsākot jauno mācību gadu**
12. Pabalstu mācību līdzekļu iegādei, piešķir audžuģimenei un aizbildņu ģimenei, par kuru lēmumu pieņēmusi Limbažu novada Bāriņtiesa 30 euro vērtībā par katru audžuģimenē vai aizbildnībā ievietotu bērnu, kurš apgūst valstī noteikto obligāto izglītību un vispārējās vidējās un vidējās profesionālās izglītības programmu.
13. Pabalsts tiek piešķirts uz bērna likumiskā pārstāvja iesnieguma pamata, kas Sociālajā dienestā iesniegts no 1. jūlija līdz 31. augustam.
14. Pabalstu izmaksā ar pārskaitījumu uz pieprasītāja norādīto norēķinu kontu vai skaidrā naudā.
15. **Pabalsts ēdināšanai pirmsskolas izglītības iestādēs un skolās**
16. Pabalsts ēdināšanas izmaksu segšanai tiek piešķirts audžuģimenē un aizbildņu ģimenē ievietotiem bērniem par kuriem lēmumu pieņēmusi Limbažu novada Bāriņtiesa un, ja izglītojamais klātienē:
    1. apgūst pirmsskolas izglītības programmu pirmsskolas izglītības iestādē;
    2. iegūst valstī noteikto obligāto, vidējo vai vidējo profesionālo izglītību.
17. Pabalsts ēdināšanas izmaksu segšanai netiek piešķirts, ja Noteikumu 45.punktā minēto izglītojamo ēdināšanas izmaksas sedz no valsts budžeta līdzekļiem.
18. Pabalstu ēdināšanas izmaksu segšanai pieprasa izglītojamā likumiskais pārstāvis, iesniedzot iesniegumu Sociālajā dienestā un nepieciešamības gadījumā pievienojot atbalsta pieprasīšanas pamatojuma dokumentus.
19. pabalsts tiek pārskaitīts ēdināšanas pakalpojuma sniedzējam katru mēnesi, pamatojoties uz ēdināšanas pakalpojuma sniedzēja iesniegto rēķinu un izglītojamo sarakstu, sekojošā apmērā:
    1. līdz 1,75 euro dienā vienam izglītojamam, kas apmeklē pamatskolas vai vispārējās vidējās izglītības iestādi;
    2. līdz 1,50 euro dienā vienam izglītojamam, kas apmeklē vidējās profesionālās izglītības iestādi;
    3. 2,00 euro dienā par daudzbērnu ģimenes bērnu, kurš apmeklē pirmskolas izglītības iestādi.
20. Atbalstu piešķir līdz laikam, kamēr izglītojamais apmeklē izglītības iestādi laika periodā no septembra līdz maijam, izņemot pirmsskolas izglītības iestādi, kurā atbalsts tiek saņemts no septembra līdz augustam ieskaitot.
21. **Lēmuma paziņošanas, apstrīdēšanas un pārsūdzēšanas kārtība**
22. Sociālā dienesta pieņemto lēmumu par Noteikumos minēto pabalstu piešķiršanu vai atteikumu to piešķirt, Paziņošanas likuma noteiktajā kārtībā paziņo personai, kura pieprasījusi pabalstu.
23. Noteikumos minētos Sociālā dienesta lēmumus var apstrīdēt Limbažu novada domē, Rīgas ielā 16, Limbažos, Limbažu novadā.
24. **Noslēguma jautājumi**
25. Saistošie noteikumi stājas spēkā nākamajā dienā pēc to publicēšanas oficiālajā izdevumā "Latvijas Vēstnesis".
26. Ar šo noteikumu spēkā stāšanās brīdi spēku zaudē Limbažu novada pašvaldības domes 2021. gada 25. novembra saistošie noteikumi Nr. 25 “Par Limbažu novada pašvaldības atbalstu bārenim un bez vecāku gādības palikušam bērnam pēc pilngadības sasniegšanas un audžuģimenēm”.

Limbažu novada pašvaldības

Domes priekšsēdētāja 1.vietnieks M. Beļaunieks

ŠIS DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU